
# Фирүзә Җамалетдинова: «Әни җөй җөйли»

(ШИГЫРЬ)

Келтер-келтер әни җөй җөйли,

Тегү машинасы ни көйли?

Келтер-келтер бер җөй заманга:

«Тишек-тошык арта һаман да...»

Әнкәемнең уе, һай, асыл:

«Бөтәйтәсе иде дөньясын!»

Язын җөйли, җөйли көзләрен,

Җепкә ялгый өмет сүзләрен:

«Ничек тегим чорның ярасын...»

Алмашка гел бирмәк яңасын.

Кышын кышлый шулай, җәй җәйли,

Келтер-келтер әни җөй җөйли.

Следите за самым важным и интересным в Telegram-каналеТатмедиа

## Нет комментариев
Фирүзә Җамалетдинова: «Әни җөй җөйли»